इ'समाद आइ अपन पांचम डेग पूरा क लेलक। आइ स इ'समाद अपन भोजपुरी संस्करण क सेहो यात्रा शुरू क देलक अछि। गुणवत्ताप आ निरंतरता हमरा सब लेल चुनौती छल आ बहुत हद तक अछि, मुदा पिछला पांच साल मे जे आत्मपविश्वातस आयल अछि ओ एहि चुनौती कए सामना करबा लेल बल प्रदान करत। आइ इ'समाद क इ निरंतरता आ जीवंतता हमर सबहक जीत छी। देखल जाए त समाद क इतिहास 2007 स शुरू होइत अछि, जखन मैथिली मे ब्लॉागिंग क बेसी धमक नहि छल। इ मैथिली क ओहि चंद लोकप्रिय ब्लॉ ग्स मे पहिल छल, जे अपन समय आओर समाज क सब मसला पर हस्तकक्षेप करैत रहल अछि। मिथिलाक छह गोट महिला क हाथ स शुरू भेल समाद परिवार स आइ करीब 20टा महिला आ पुरुष जुडल छथि। लंदन आ दुवई सन स्थाकन पर समदिया मौजूद छथि। समाद परिवार पर मेल टूडे स ल कए सीएनबीसी टीवी-18, प्रभात खबर, जागरण आदि एक स बेसी बेर फीचर क चुकल अछि। इ 'समाद जहिया जन्मब लेलक तहिया मैथिली पत्रकारिता लुप्त भ चुकल छल। किछु पत्रिका कखनो कखनो बाजार मे देखा जाइत छल। अखबार आ टीवी चैनल सेहो सपना छल। एहन मे इ'समाद कए निर्वाध रूप स जारी राखब सबस पैघ चुनौति छल। भगवतीक आशिर्वाद स इ'समाद केवल निर्वाध जारी नहि अछि बल्कि एकर विस्तार कायांतरण होइत रहल। 2009 मे विधिवत वेबसाइट क रूप मे इ'समाद (www. esamaad. com) क कायांतरण भेल। तखनो एकर कार्यशैली आ लेखन शैली विमर्श आ गपशप रहल। सबटा समाद क पाछु भगबा क बदले इ'समाद अपन विजिटर कए क्वाआलिटी कंटेंट प्रोवाइड करबा क जरूरत पर जोर देलक आ दुनिया क हर कोन मे कई हजार लोक इ'समाद पर रोज आवाजाही करैत छथि। जाहि कारण स आइ मैथिली क इ सबस लोकप्रिय साइट मे स एक अछि। अहाँक सहयोग भेटल त ई कागजो पर उतरत। पिछला चारि साल मे एहि अखबार मे संसार मे भेल ओ सब तरहक घटनाक जानकारी देबाक प्रयास रहल जाहि स बिहार बा मिथिलाक संबंध छल, मुदा हमरा मे इ गप कहबाक साहस नहि अछि जे एकर सबटा समाद अहाँकए उचिते लागत होएत। हम एकरो गारंटी नहि ल सकैत छी जे हम सबटा सत्य अहाँ तक पहुँचा देलहुं। जहिया जेहेन जरुरत भेल हम अहाँ तक पहुँचैत रहलहुं। कहबाक मतलब ई जे हम कोनो एकटा अंकक जिम्मेदारी एक बेर मे लेल। हमरा जे भेटल अहाँ तक पहुँचा देलहुं, हम बस नेट पर समदियाक काज कैरत रहलहुं, एहि कारण इ पत्रक नाम इ'समाद राखल गेल छल। हम एहि धारणा कए सेहो खंडित करबाक प्रयास कैल जे बिहार मे समाचार मतलब केवल राजनीति नहि थीक। आर्थिक सामाजिक आ वैज्ञानिक बदलाव पर हम लगातार लिखैत रहलहुं अछि। दुनियाक संग हमहूँ विकास मे संग चलबाक केलहुं, शिक्षा आ कृषि क्षेत्र मे हम कोना आगू बढी सकैत छी, तकर रास्ता देखेबाक सेहो प्रयास केलहुं। इ'समादक सफलता मिथिलाक स्त्री आ गौरवशाली परम्परा क सबूत अछि जाहि ठाम वैदेही, भारती आ गार्गी सन महान विभूति जन्म लेने अछि ओतहि किछु घरेलू महिला आइ पेशेवर रूप स गाम-घर क समाद देश-दुनिया तक पहुंचा रहल छथि। नहि त ओ किछु नुकबैत छथि आ नहि त ओ किछु बिसरैत छथि, जे बिहार चाहैत अछि कहब, ओ समाद ओ पहुंचबैत छथि। आइ इ'समाद स लोकक उम्मीद बढैत जा रहल अछि। इ'समाद कए निर्वाध रूप स चलब एतबा आसान नहि छल। एकर निर्वाधता हमर हाथ मे जरूर अछि, मुदा एकरा आओर बेहतर केनाई बिना अहांक सहयोग क संभव नहि अछि। चाही बस आशिर्वाद, देखैत रहूं इ'समाद। 